
אייר תשע"ה
מאי 2015
נוסח מודעה בעיתון ובאינטרנט
הגשת מועמדות להצטרפות לרשימת מציעים לצורך מכרז סגור 27/2015 בנושא שירותי יועץ אבטחת מידע עבור קב"ט משרד החוץ

בכוונת משרד החוץ לערוך רשימת מציעים שמגישים שירותי ייעוץ בתחומי אבטחת מידע.
שירותי הייעוץ מיועדים עבור קב"ט משרד החוץ, וכוללים בין היתר: בקרה על אבטחת מידע במערכות מחשוב, אבטחה פיזית, בטחון קשר, גיבוש נהלי אבטחת מידע, הדרכת עובדים וקבלנים, ביצוע ביקורות אבטחת מידע בקרב יחידות המשרד, בדיקת מהימנות עובדים, סיוע לתהליכי סינון בטחון ועוד.

הרשימה תורכב על פי תקנה 16ג בתקנות חוק חובת המכרזים (רשימת מציעים). לאחר הרכבת הרשימה, המשרד יפנה למציעים שיכללו בה, ויזמינם להשתתף במכרז סגור 27/2015 לבחירת יועץ אבטחת מידע, על פי תקנה 16א.(א) לתקנות חוק חובת המכרזים.
מציע המעוניין להגיש מועמדותו להצטרפות לרשימה, ישלח טופס הרשמה וכן קובץ סרוק הכולל קורות חיים, פרופיל מקצועי ותעודות השכלה לכתובות דוא"ל michrazim@mfa.gov.il ו- hila.herman@mfa.gov.il.
את טופס ההרשמה ניתן לקבל דרך אתר האינטרנט של משרד החוץ בעברית בכתובת www.mfa.gov.il/MFAHeb (מידע כללי - מידע מודעות ומכרזים). 
את המועמדות יכול להגיש יועץ עצמאי או חברה המעסיקה יועץ אבטחת מידע מטעמה. מועד אחרון להגשת המועמדות למשרד לא יאוחר מיום א' 14.6.2015. פנייה שתתקבל לאחר המועד הנ"ל לא תובא בחשבון.
בעת הגשת המועמדות למשרד בדוא"ל יש לציין "יועץ אבטחת מידע עבור קב"ט המשרד - הגשת מועמדות להצטרפות לרשימת מציעים".

לרשימה יצורפו רק מציעים שניסיונם המקצועי יימצא מתאים על פי החומר והנתונים שיציגו.

מציע שיצורף לרשימה יידרש לחתום על טופס התחייבות לשמירת סודיות, ובכפוף לכך יוזמן להשתתף במכרז הסגור.

תנאי הסף להשתתפות במכרז הסגור כוללים בין היתר תואר אקדמאי וכן 3 שנות ניסיון לפחות (מתוך 5 השנים האחרונות) בנושאי ייעוץ אבטחת מידע שצוינו לעיל.

היועץ שייבחר במסגרת המכרז הסגור יגיש את השירותים במשרד החוץ בירושלים בהיקף של עד 1,080 שעות עבודה בשנה.

החלטה על מועדי המכרז הסגור ועל זהות המציעים שיוזמנו להשתתף בו תתקבל על ידי ועדת המכרזים של משרד החוץ בהתאם לעמידת המציע בתנאי הסף ואמות המידה המקצועיות כמפורט לעיל. המשרד אינו מתחייב לצרף לרשימה כמות מינימלית של מועמדים ואינו מתחייב להזמין שירותי ייעוץ בהיקף מינימלי כלשהו.

